2.13 от Правило No 48 на ИКЕ на ООН, дори ако е монтиран регистрационен номер.
 6.3.3.2. По височина: на не по-малко от 350 mm и не повече от 1200 mm от земната повърхност.
 6.3.3.3. По дължина: разстоянието напред между базовия център на задните пътепоказатели и напречната равнина, която образува най-задната граница на пълната дължина на превозното средство, не надвишава 300 mm.
 6.3.4. Геометрична видимост
 Хоризонтални ъгли: 20° навътре, 80° навън
 Вертикални ъгли: 15° над и под хоризонтала.
 Когато обаче дадена светлина е монтирана под 750 mm (измерено съгласно разпоредбите на точка 5.7), ъгълът надолу може да се намали от 15° на 5°.
 6.3.5. Регулиране
 Предните пътепоказатели могат да се завъртат съобразно ъгъла на завъртане на кормилото.
 6.3.6. Електрическа схема на свързване
 6.3.6.1. Пътепоказателните светлини трябва да се включват независимо от другите светлини. Всички пътепоказателни светлини, разположени от една и съща страна на превозното средство, трябва да се запалват и загасят с един и същ орган за управление.
 6.3.6.2. Пътепоказателните светлини могат да бъдат включвани с цел да се сигнализира състоянието на устройството за защита срещу неразрешено използване на моторни превозни средства.
 6.3.6.3. Сигналът, описан в точка 6.3.6.2, трябва да се произвежда чрез едновременно действие на пътепоказателните светлини и да отговаря на посочените по-долу условия.
 В случай на прекъснат сигнал
 :
 максимум 3 секунди
 В случай на непрекъснат сигнал:
 Продължителност
 :
 максимум 5 минути
 Честота
 :
 (2 ± 1) Hz
 Престой в състояние включено
 :
 престой в състояние изключено ± 10 %
 Този сигнал трябва да е разрешен само когато устройството, което пуска и/или спира двигателя (системата за задвижване), е в положение, което не позволява двигателят (системата за задвижване) да работи.
 6.3.7. Функционално контролно сигнално устройство
 Задължително. То може да е със светлинна или звукова сигнализация, или със светлинно-звукова сигнализация. Ако е със светлинна сигнализация, то трябва да представлява а) мигаща зелена светлина, която в случай на неизправност на някоя пътепоказателна светлина или изгасва, или остава да свети, без да мига, или проявява ясно изразена промяна в честотата.
 6.3.8. Други изисквания
 При измерването на характеристиките, посочени по-долу, към електрическата уредба не трябва да има включени товари, освен необходимите за работата на двигателя и устройствата за осветяване. За всички превозни средства:
 6.3.8.1. честотата на мигане на светлината трябва да бъде 90 ± 30 пъти в минута;
 6.3.8.2. пътепоказателите от една и съща страна на превозното средство могат да мигат едновременно или един след друг;
 6.3.8.3. задействането на органа за управление на светлинната сигнализация трябва да предизвиква излъчване на светлина след не повече от една секунда и първо загасване след не повече от една и половина секунди.
 6.3.8.4. в случай на неизправност, различна от късо съединение, на едната пътепоказателна светлина, другите пътепоказателни светлини, които показват същата посока, трябва да продължат да мигат или да светят, като при тези условия честотата на мигане може да се различава от предписаната.
 6.4. Стопсветлина
 6.4.1. Брой
 Една или две, одобрени като устройства категория S1 в съответствие с Правило No 7 на ИКЕ на ООН или Правило No 148 на ИКЕ на ООН, или като стопсветлина в съответствие